Vyšetrenie na urológii je pre mnohých mužov strašiakom. V skutočnosti sa však niet čoho obávať. Drvivá väčšina zákrokov nebolí. Nie sú dokonca ani invazívne.
Urológ by s vami mal v prvom rade viesť rozhovor, počas ktorého sa vás opýta na vaše zvyky (napríklad ako často máte pohlavný styk alebo koľko v priemere počas dňa vypijete) a zistí prejavy vašich zdravotných/sexuálnych problémov.
Súčasťou vyšetrenia urológa je zvyčajne ultrazvuk alebo iné zobrazovacie vyšetrenie. Lekár tak získa oveľa lepšiu predstavu o tom, čo sa deje vo vnútri. Súčasťou urologického vyšetrenia je zvyčajne aj odber vzorky moču, ktorá sa podrobí podrobnej analýze (prítomnosť bielkovín a krvi v moči atď.).